Zuma-segsman tree afMac Maharaj, woordvoerder van die presidensie. Foto: Flickr/GovernmentZA Die presidensie het in ŉ verklaring gesê die 80-jarige Maharaj het besluit om af te tree ná jare se diens, onder meer as Zuma se voormalige spesiale gesant en voormalige kabinetminister. “Ons bedank mnr. Maharaj vir sy besondere diens aan die president en die land en wens hom sterkte toe vir sy aftrede,” het Zuma gesê. Maharaj was ŉ politieke aktivis sedert die vroeë 1950’s en het gedien op die ANC se nasionale uitvoerende komitee. Hy word ook erken vir die sleutelrol wat hy gespeel het in die onderhandelinge wat gelei het tot Suid-Afrika se eerste demokratiese verkiesing. Harola Maloka, adjunk-direkteur-generaal in die regeringskommunikasie-en-inligtingsdiens, sal van Mei as die presidensie se woordvoerder waarneem tot verdere kennisgewing.